Henrique Monteagudo - Wikipedia

# Henrique Monteagudo

### Na Galipedia, a wikipedia en galego.

Xosé Henrique Monteagudo Romero (Muros, 1959) é licenciado en filoloxía hispánica (galego-portugués) pola Universidade de Santiago de Compostela (1981), profesor na mesma e investigador do ILGA desde 1982, e profesor titular de Filoloxía Galega desde 1997 tras o seu doutoramento.

Tamén foi profesor nas universidades de Birmigham (como 'Assistant Lectores'), na City University of New York (1996) e na de Lisboa (1998). Actualmente é coordinador da Sección de Lingua Galega do Consello da Cultura Galega e director do Arquivo de Planificación e Normalización Lingüística. Monteagudo é co-coordinador do Informe sobre Política Lingüística e Normalización en Galicia da Sección de Lingua Galega do CCG desde 1998 e forma parte do Consello de Redacción da revista Grial desde 1989.

Canto ós recoñecementos que recibiu, podemos salientar:

- Premio da Crítica 'Galicia' de investigación (1987)
- 1º Premio de "Ensayo sobre las lenguas y literaturas gallega, vasca y catalana", da Universidade Nacional de Educación a Distancia (Madrid), 1998.
- Premio "Antón Losada Diéguez" de investigación (2000).

Ten publicado traballos sobre literatura galega medieval, historia externa da lingua, planificación lingüística e gramática e lexicografía galegas e, de entre as súas publicacións destacan:

- Aspectos sociolingüísticos do bilingüismo en Galicia (1985, coautor)
- Gramática galega (1986, coautor xunto a Rosario Álvarez e Xosé Luís Regueira)
- Estudios de sociolingüística galega (1995, editor)
- Historia Social da Lingua Galega (1999, autor).

Ademais, ten editado textos de Rosalía de Castro, Castelao e Ramón Otero Pedrayo e os seus traballos publícanse en revistas especializadas como Grial, Verba, Coloquio/Letras (de Lisboa), Signo y Seña (de Buenos Aires), Portuguese Studies (de Cambridge), entre outras.

Traído desde "http://gl.wikipedia.org../../../h/e/n/Henrique_Monteagudo_e7ff.html"

Categoría: Escritores en lingua galega

##### Views

- Artigo
- Discusión
- Revisión actual

##### Procura